༌། རང་མྱོང་བྱེད་མ་ཡིན་པ་དང་། དེ་ལས་གཞན་མ་ཡིན་པ་
དང་། སྐབས་བསྡུ་བའོ། །སེམས་དྲན་པ་ཉེ་བར་གཞག་པ་ལ་གཉིས། ཡིད་ཀྱི་རང་
537-

ས་སྐྱ་བཀའ་འབུམ། ང་། རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་བཞི་པ།
བཞིན་མ་གྲུབ་པ་དང་། རྣམ་པར་ཤེས་པ་ལྔའི་དམིགས་པ་མ་གྲུབ་པའོ། །ཆོས་
དྲན་པ་ཉེ་བར་གཞག་པ་ལ་གཉིས། ཆོས་ཐམས་ཅད་སྐྱེ་བ་མེད་པར་གྲུབ་པ་
དང་། དེ་ལ་རྩོད་པ་སྤོང་བའོ། །དེ་ལ་གསུམ། ཀུན་རྫོབ་མེད་པའི་ཧ་ཅང་ཐལ་
བ་སྤང་བ་དང་། ངེས་བྱེད་ཐུག་པ་མེད་པའི་སྐྱོན་སྤང་བ་དང༌། ཕྱི་རོལ་མུ་སྟེགས་
བྱེད་ཀྱི་རྩོད་པ་སྤང་བའོ། །གཉིས་པ་ལ་གསུམ། ཡུལ་དང་ཡུལ་ཅན་གྱི་རྣམ་པར་
གཞག་པ་སྤྱིར་བརྗོད་པ་དང༌། ཡུལ་ཅན་སྐྱེ་མེད་དུ་རྟོགས་པ་གཞན་ལ་ལྟོས་ན་ཐུག་
པ་མེད་པ་དང་། རང་ལ་ཉེས་པ་མེད་པའོ། །མུ་སྟེགས་བྱེད་ཀྱི་རྩོད་པ་སྤང་བ་ལ་
གསུམ། སྒྲུབ་བྱེད་མེད་པ་དང་། གནོད་བྱེད་ཡོད་པ་དང་། ཆོས་ཐམས་ཅད་སྐྱེ་
བ་མེད་པར་བསྟན་པ་ལ་རྩོད་པ་སྤང་བའོ། །དང་པོ་ལ་གཉིས། མདོར་བསྟན་པ་
དང་། རྒྱས་པར་བཤད་པའོ། །དེ་ལ་གཉིས། ཕན་ཚུན་བརྟེན་པ་དཔེ་དང་བཅས་
པ་དང་། དཔེ་མི་མཚུངས་པས་འབྲས་བུའི་ཤེས་རྟོགས་དགག་པའོ། །གནོད་བྱེད་
མེད་པ་ལ་གསུམ། རྒྱུ་མེད་ལས་སྐྱེ་བ་དགག་པ་དང༌། གཞན་ལས་སྐྱེ་བ་དགག་
པ་དང་། རང་ལས་སྐྱེ་བ་དགག་པའོ། །དང་པོ་ལ་བཞི། སྤྱིར་བསྟན་པ་
དང་། འབྲས་བུའི་རྣམ་དབྱེ་རྒྱུ་ལ་ལྟོས་པ་དང༌། རྒྱུའི་རྣམ་དབྱེ་རྒྱུ་ལ་ལྟོས་པ་
དང་། ནུས་པའི་རྣམ་དབྱེ་རྒྱུ་ལ་ལྟོས་པའོ། །གཞན་སྐྱེ་ལ་གཉིས། དབང་ཕྱུག་རྒྱུ་
མ་ཡིན་པ་དང༌། རྡུལ་ཕྲན་རྒྱུ་མ་ཡིན་པའོ། །དང་པོ་ལ་བཞི། དྲི་བ་དགོད་པ་
དང་། དབང་ཕྱུག་ཉིད་མ་གྲུབ་པ་དང༌། འབྲས་བུ་མི་སྲིད་པ་དང་། སྐྱེད་བྱེད་
དགག་པའོ། །གཉིས་པ་ལ་བཞི། འབྱུང་བ་དགག་པ་དང༌། ནམ་མཁའ་དང༌།
བདག་དང་། བསམ་གྱིས་མི་ཁྱབ་པ་དགག་པའོ། །འབྲས་བུ་མི་སྲིད་པ་ལ་
གཉིས། བདག་ལ་ནུས་པ་འགལ་བ་དང༌། ཤེས་པ་དང༌། བདེ་སྡུག་གཞན་ལ་
ནུས་པ་མཐོང་བའོ། །སྐྱེད་བྱེད་དགག་པ་ལ་གསུམ། འབྲས་བུ་རེས་འགའ་བས་
-538-

བྱང་ཆུབ་སེམས་དཔའི་སྤྱོད་པ་ལ་འཇུག་པའི་བསྡུས་དོན།
འགལ་བ་དང་། དེ་ལྟོས་མེད་ཀྱིས་གྲུབ་པ་དང༌། ལྟོས་པ་ཉིད་དགག་པའོ། །དེ་
ལ་གཉིས། ཐམས་ཅད་འབྲས་བུ་ཡིན་པས་ལྟོས་པ་འགལ་བ་དང༌། ལྟོས་ནས་དབང་
ཕྱུག་ཏུ་འགལ་བའོ། །དེ་ལ་གསུམ། ཚོགས་པ་རྒྱུ་ཉིད་དུ་འགྱུར་བ་དང་། ཚོགས་
པའི་གཞན་དབང་དུ་འགྱུར་བ་དང༌། འདོད་པའི་གཞན་དབང་དུ་འགྱུར་
བའོ། །རང་ལས་སྐྱེ་བ་དགག་པ་ལ་གཉིས། དགག་པའི་ཡུལ་བསྟན་པ་དང༌། དེ་
དག་དགག་པའོ། །དང་པོ་ལ་གསུམ། ཡུལ་སྤྱིར་བརྗོད་པ་དང་། གཙོ་བོའི་རང་
བཞིན་དང་། འབྲས་བུའི་རང་བཞིན་(༢༩༤)ནོ། །དེ་དག་དགག་པ་ལ་བཞི། གནོད་
པ་སྤྱིར་བརྗོད་པ་དང་། བདེ་སྡུག་ཕྱི་རོལ་གྱི་དོན་ཡིན་པ་དགག་པ་དང་། གཙོ་
བོ་བརྟག་པར་མི་འཐད་པ་དང༌། ཡོད་པ་སྐྱེ་བར་འགལ་བའོ། །དང་པོ་ལ་
གསུམ། གཙོ་བོའི་རང་བཞིན་དགག་པ་དང༌། དེའི་ཡོན་ཏན་དགག་པ་
དང་། འབྲས་བུའི་རང་བཞིན་དགག་པའོ། །བདེ་སྡུག་ཕྱི་རོལ་གྱི་དོན་ཡིན་པ་དགག་
པ་ལ་གཉིས། སྣང་བ་མི་དམིགས་པས་དགག་པ་དང༌། བདེ་སོགས་ཀྱི་རྒྱུ་ཡིན་པས་
དགག་པའོ། །དེ་ལ་བཞི། བརྗོད་ཟིན་པའི་རིགས་པ་དྲན་པ་ལ་སྦྱར་བ་དང་། ཐ་
སྙད་དུ་རང་གི་ཚིག་དང་འགལ་བ་དང༌། སྔ་མ་ཉིད་བརྟན་པར་མི་གནས་པ་
དང་། བཟློག་པ་དེ་ཁོ་ན་ཉིད་དུ་མ་གྲུབ་པའོ། །གཙོ་བོར་རྟག་པར་མི་འཐད་པ་
ལ་བཞི། སྣང་བ་མི་དམིགས་པས་དགག་པ་དང༌། ཕྲ་རགས་སུ་འགལ་བ་དང༌། དེ་
དག་གནས་སྐབས་མི་རྟག་པར་འགྱུར་བ་དང༌། དེས་ན་མི་རྟག་པར་གྲུབ་
པའོ། །ཡོད་པ་སྐྱེ་བར་འགལ་བ་ལ་བཞི། དགག་པའི་ཡུལ་སྤྱིར་བརྗོད་པ་
དང་། རང་གི་འདོད་པས་མ་ངེས་པ་དང༌། འཇུག་པ་འཆོལ་བར་འགྱུར་བ་
དང་། རྩོད་པ་སྤང་བའོ། །དེ་ལ་གསུམ། འཇུག་པ་མཚུངས་པ་དང་། འཇིག་
རྟེན་རྨོངས་པ་དང་འགལ་བ་དང༌། འབྲས་བུའི་འཇུག་པ་སླུ་བར་ཐལ་བའོ། །ཆོས་
-539-

ས་སྐྱ་བཀ།ཀའ་འབུམ་ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་བཞི་པ།
ཐམས་ཅད་སྐྱེ་བ་མེད་པར་བསྟན་པའི་རྩོད་པ་སྤང་བ་ལ་གསུམ། རྒོལ་བ་དགོད་
པ་དང་། ཡོངས་གཅོད་ལ་ཚད་མ་ཡིན་པ་དང༌། རྣམ་བཅད་ལ་ཚད་མ་མ་ཡིན་
པའོ། །སྤྱི་དོན་གསུམ་པ་ཆོས་ཐམས་ཅད་སྐྱེ་འགག་དང་བྲལ་བའི་སྒོ་ནས་ཤེས་རབ་
ཀྱི་ཕ་རོལ་ཏུ་ཕྱིན་པའི་དོན་བསྡུས་ཏེ་བསྟན་པ་ལ་བཞི། ཆོས་ཐམས་ཅད་སྐྱེ་འགག་
མེད་པའི་དོན་དངོས་དང༌། ཆོས་ཐམས་ཅད་རྟེན་འབྲེལ་སྒྱུ་མར་བསྟན་པ་
དང་། རྟེན་འབྲེལ་ཙམ་ཉིད་ངོ་བོར་འདོད་པ་དགག་པ་དང་། སྲིད་ཞི་མཉམ་པའི་
ལམ་དུ་བསྡུ་བའོ། །དང་པོ་ལ་གཉིས། བསྒྲུབ་བྱའི་གཏན་ཚིགས་དང༌། དུས་གསུམ་
མཉམ་པ་བསྒྲུབ་པའོ། །གཉིས་པ་སྒྱུ་མར་བསྟན་པ་ལ་བཞི། དཔེས་བསྟན་པ་
དང་། དོན་ལ་སྦྱར་བ་དང་། དཔེ་དོན་བསྲེ་བ་དང༌། དོན་བསྡུ་བའོ། །གཉིས་
པ་རྟེན་འབྲེལ་ཙམ་ཉིད་ངོ་བོར་འདོད་པ་དགག་པ་ལ་གཉིས། ཡོད་པར་སྐྱེ་བ་དགག་
པ་དང་༌། མེད་པར་སྐྱེ་བ་དགག་པའོ། །དེ་ལ་གསུམ། རིགས་པ་མདོར་བསྟན་པ་
དང་། དངོས་མེད་རྒྱུའི་ཡུལ་དུ་དགག་པ་དང༌། ནུས་པ་ཡུལ་ཉིད་དགག་པའོ། །དེ་
ལ་གཉིས། དངོས་མེད་དངོས་པོར་མི་འགྱུར་བ་དང༌། དངོས་མེད་གཞན་དུ་མི་
འགྱུར་བའོ། །མཇུག་ཕན་ཡོན་རྗེས་སུ་གདམས་པ་ལ་གཉིས། སྟོང་ཉིད་རྟོགས་ནས་
རང་དོན་གྲུབ་པའི་ཕན་ཡོན་དང༌། ཟུང་འཇུག་ཏུ་བྱ་བའི་ཕྱིར་གཞན་ལ་སྙིང་རྗེ་
བསྐྱེད་པར་གདམས་པའོ། །དང་པོ་ལ་གསུམ། འཇིག་རྟེན་ཆོས་བརྒྱད་མ་གྲུབ་པ་
དང་། དེ་ལ་བརྟེན་པའི་སྲེད་པ་ལྡོག་པ་དང༌། དེས་ན་དོན་ལ་གདམས་
པའོ། །ཟུང་འཇུག་ཏུ་བྱ་བའི་ཕྱིར་གཞན་ལ་སྙིང་རྗེ་བསྐྱེད་པར་གདམས་པ་ལ་
གསུམ། མཐོང་བའི་སྡུག་བསྔལ་དང༌། མ་མཐོང་བའི་སྡུག་བསྔལ་དང༌། དེ་རྗེས་
སུ་གཟུང་བར་སྨོན་པའོ། །བར་པ་ལ་བཞི། འཁོར་བའི་སྡུག་བསྔལ་མདོར་བསྟན་
པ་དང་། སྡུག་བསྔལ་བརྒྱུད་མར་འཇུག་པ་དང༌། སྡུག་བསྔལ་ལ་སྡུག་བསྔལ་དུ་
-540-

བྱང་ཆུབ་སེམས་དཔའི་སྤྱོད་པ་ལ་འཇུག་པའི་བསྡུས་དོན།
མ་ཤེས་པ་དང་། མྱོང་བར་འགྱུར་བའི་སྡུག་བསྔལ་གྱི་རྣམ་པའོ། །གཉིས་པ་ལ་
ལྔ། སྡུག་བསྔལ་གྱི་རྩ་བ་མ་ཞི་བས་སྡུག་བསྔལ་གྱི་རྣམ་གྲངས་བསྟན་པ་
དང་ བཟློག་པའི་ཐབས་མེད་པ་དང་། བར་ཆད་མང་བ་དང་། རྟེན་རྙེད་པར་
དཀའ་བ་དང་། རྒྱུ་ཡང་དཀའ་བའོ། །དེ་རྗེས་སུ་གཟུང་བར་སྨོན་(༢༩༥)པ་ལ་
གཉིས། སྡུག་བསྔལ་ཞི་བ་དང༌། མངོན་ཞེན་མེད་པའོ། །ལེའུ་བཅུ་པ་བརྩམས་
པ་མཐར་ཕྱིན་པ་མཇུག་གི་དོན་ལ་གསུམ། བསྔོ་བའི་རྒྱུ་དང༌། ཇི་ལྟར་བསྔོ་བའི་
ཚུལ་དང༌། བཀའ་དྲིན་རྗེས་སུ་དྲན་པའི་ཕྱག་བྱ་བའོ། །བར་པ་ལ་གསུམ། གཞན་
དོན་དུ་བསྔོ་བ་དང། རྩོམ་པ་པོ་རང་དོན་དུ་བསྔོ་བ་དང་༌། བདེ་བའི་འབྱུང་གནས་
བསྟན་པའི་དོན་དུ་བསྔོ་བའོ། །དང་པོ་ལ་གཉིས། འཇིག་རྟེན་པའི་དོན་དུ་བསྔོ་
བ་དང༌། འཇིག་རྟེན་ལས་འདས་པའི་དོན་དུ་བསྔོ་བའོ། །དང་པོ་ལ་གསུམ། སྤྱིར་
བསྔོ་བ་དང་། ངན་འགྲོའི་དོན་དུ་བསྔོ་བའོ། །བར་པ་ལ་གསུམ། དམྱལ་བ་
དང་། དུད་འགྲོ་དང་། ཡི་དྭགས་ཀྱི་དོན་དུ་བསྔོ་བའོ། །དང་པོ་ལ་གཉིས། སྡུག་
བསྔལ་ཞི་བར་བསྔོ་བ་དང་། གཞན་གྱི་མཐུས་ཞི་བའོ། །དང་པོ་ལ་གསུམ། སྤྱིར་
ཞི་བ་དང༌། གཞིའི་སྡུག་བསྔལ་ཞི་བ་དང༌། ཉེ་འཁོར་གྱི་སྡུག་བསྔལ་ཞི་བའོ། །བར་
པ་ལ་གཉིས། གྲང་བའི་དམྱལ་བ་ཞི་བ་དང༌། ཚ་བའི་དམྱལ་བ་ཞི་བའོ། །ཉེ་འཁོར་
ལ་བཞི། ཤིང་གི་གནོད་པ་དང༌། བྱའི་གནོད་པ་དང་། ཆུའི་གནོད་པ་དང༌།
གཞིའི་གནོད་པ་ཞི་བར་བསྔོ་བའོ། །དང་པོ་ལ། གཞན་གྱི་མཐུས་ཞི་བར་བསྔོ་བ་
ལ་བཞི། ཕྱག་ན་རྡོ་རྗེའི་མཐུ་སྟོབས་དང༌། སྤྱན་རས་གཟིགས་ཀྱི་ཐུགས་རྗེ་
དང་། འཇམ་དཔལ་གྱི་ཆོ་འཕྲུལ་དང༌། ཉེ་བའི་སྲས་གཞན་གྱི་ནུས་པས་ཞི་
བའོ། །བདེ་འགྲོའི་དོན་དུ་བསྔོ་བ་ལ་གསུམ། སྤྱིར་མིའི་དོན་དུ་བསྔོ་བ་དང་། བྱེ་
བྲག་ཏུ་བསྟན་པ་ལ་ཞུགས་པའི་དོན་དུ་བསྔོ་བ་དང་། སེམས་ཅན་གྱི་དོན་ཀུན་ལ་
-541-

ས་སྐྱ་བཀའ་འབུམ། ༢ རྫེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་ངྐམ་བཞི་པ།
ཐུན་མོང་དུ་བསྔོ་བའོ། །དང་པོ་ལ་གཉིས། མི་འདོད་པ་བྲལ་བ་དང་། འདོད་
པའི་དོན་བསྒྲུབ་པ་བསྔོ་བའོ། །དང་པོ་ལ་བརྒྱད། དབང་པོ་མ་ཚང་བའི་སྡུག་བསྔལ་
ཞི་བ་དང་། མངལ་གྱི་སྡུག་བསྔལ་ཞི་བ་དང་། དབུལ་བ་དང༌། ཡིད་མི་བདེ་བ་
དང་། ན་བའི་དང་། སྡང་བ་དང་ཕྲད་པའི་དང༌། འགྲོན་པོའི་དང་། མི་མ་ཡིན་
པའི་གནོད་པ་ཞི་བའི་དོན་དུ་བསྔོ་བའོ། །འདོད་པའི་དོན་གྲུབ་པར་བསྔོ་བ་ལ་
གསུམ། ཕུན་སུམ་ཚོགས་པའི་དོན་དུ་བསྔོ་བ་དང་། ཡང་དག་པའི་བསམ་པ་ལ་
འཇུག་པར་བསྔོ་བ་དང༌། ཐུན་པའི་རྐྱེན་ཚོགས་པར་བསྔོ་བའོ། །དང་པོ་ལ་
དྲུག །དལ་འབྱོར་ཕུན་སུམ་ཚོགས་པ་ཐོབ་པ་དང༌། ལོངས་སྤྱོད་ཕུན་སུམ་ཚོགས་
པ་དང་། འཚེ་བ་མེད་པ་དང༌། གཟུགས་ཕུན་སུམ་ཚོགས་པ་དང་། རྩོད་པ་མེད་
པ་དང་། དམན་པ་ལས་མཆོག་ཏུ་གྱུར་པའོ། །ཡང་དག་པའི་ལམ་ལ་འཇུག་པ་ལ་
གཉིས། དགེ་བ་ཕུན་སུམ་ཚོགས་པའི་དོན་དུ་བསྔོ་བ་དང་། བསྒྲུབ་པ་ཕུན་སུམ་
ཚོགས་པའི་དོན་དུ་བསྔོ་བའོ། །མཐུན་པའི་རྐྱེན་འཚོགས་པའི་དོན་དུ་བསྔོ་བ་ལ་
ལྔ། རིང་དུ་བདེ་བར་འཚོ་བ་དང༌། སྣོད་རྣམ་པར་དག་པ་དང་། བཅུད་རྣམ་
པར་དག་པ་དང་། བསྒྲུབ་པའི་རྐྱེན་ཕུན་སུམ་ཚོགས་པ་དང་། གནོད་པ་ཞི་བའོ། །
སྒྲུབ་པའི་རྐྱེན་ཕུན་སུམ་ཚོགས་པ་ལ་ལྔ། ཆོས་ཐོབ་པའི་རྐྱེན་དང༌། མཆོད་བྱ་མཆོད་
པའི་རྒྱུ་དང་། འཚོ་བའི་རྒྱུ་དང༌། གྲོགས་ཕུན་སུམ་ཚོགས་པ་དང༌། སྨན་ཕུན་
སུམ་ཚོགས་པའོ། །བྱེ་བྲག་ཏུ་བསྟན་པ་ལ་ཞུགས་པའི་དོན་དུ་བསྔོ་བ་ལ་ལྔ། དགེ་
འདུན་གྱི་དོན་དུ་བསྔོ་བ་དང༌། ། དགེ་སློང་གི་དོན་དུ་བསྔོ་བ་དང་། དགེ་སློང་མའི་
དོན་དུ་བསྔོ་བ་དང་། རབ་ཏུ་བྱུང་བའི་དོན་དུ་བསྔོ་བ་དང་། སྡེ་སྣོད་འཛིན་པའི་
དོན་དུ་བསྔོ་བའོ། །འཇིག་རྟེན་ལས་འདས་པའི་དོན་དུ་བསྔོ་བ་ལ་གསུམ། བྱང་
ཆུབ་སེམས་དཔའ་དང་། སངས་རྒྱས་དང་། ཉན་ཐོས་དང་། (༢༩༦)རང་རྒྱལ་གྱི་
-542-

བྱང་ཆུབ་སེམ།ས་དཔའི་སྤྱོད་པ་ལ་འཇུག་པའི་བསྡུས་དོན།
དོན་དུ་བསྔོ་བའོ། །རང་གི་དོན་དུ་བསྔོ་བ་ལ་བཞི། གནས་སྐབས་ཀྱི་འབྲས་བུ་ཐོབ་
པ་དང་། འཇམ་པའི་དབྱངས་དང་ཕྲད་པ་དང༌། བྱང་ཆུབ་སེམས་དཔའི་སྤྱོད་པ་
སྤྱད་པ་དང༌། གཞན་གྱི་དོན་གྲུབ་པར་སྨོན་པའོ། །བསླབ་པ་ཀུན་ལས་བཏུས་པའི་
དོན་གསུམ་གྱིས་བསྡུས་དོན་ལེའུ་བདུན་པ་གཉིས་ཀྱིས་ཏེ། གཉིས་ནི་ལེའུའི་མིང་
བཞིན་ལས། །དབེན་པ་རྟེན་འབྲེལ་བསམ་གཏན་དེ། །བདག་མེད་ཤེས་རབ་གཉིས་
པའོ། །བཏང་དང་བསྲུང་དང་ལུས་དག་པས། །ཕ་རོལ་ཕྱིན་དྲུག་བཅུ་བཞིར་
ཕྱེ། །དག་པ་གཉིས་དང་སྤེལ་བ་གསུམ། །ལྔ་ནི་དོན་འདིར་རྟོགས་འགྱུར་ལ། །དེས་
ན་བསླབ་པ་བསྡུས་པ་ཡི། །དོན་བསྡུས་འདིར་ནི་ཤེས་པར་བྱ། །བྱང་ཆུབ་སྤྱོད་ལ་
འཇུག་པ་འདི། །མཁས་པ་བརྒྱུད་ནས་འོངས་མོད་ཀྱིས། །བདག་གི་བླ་མ་མ་གཏོགས་
པ། །འདི་འདྲའི་དོན་བསྡུས་དྲན་པ་མེད། །དེས་ན་བླ་མའི་གསུང་བཞིན་
དུ། །གསལ་བར་བཀོད་པའི་བསོད་ནམས་ཀྱིས། །ནམ་མཁའི་མཐས་གཏུགས་གྱུར་
པ་ཡིས། །ལུས་ཅན་སངས་རྒྱས་ཐོབ་པར་ཤོག །ས་སྐྱའི་དགེ་བསྙེན་གྲགས་པ་རྒྱལ་
མཚན་ལ། །དོན་འདི་ཀུན་གྱིས་གསོལ་བ་འདེབས་མོད་ཀྱི། །ལྷ་ཐོག་སྟོན་པ་དགེ་
སློང་ཡོན་ཏན་གཟུངས། ། དེ་ཡིས་ནན་ཏན་བསྐྱེད་དེ་བསྐུལ་ནས་བྲིས། །བྱང་ཆུབ་
སེམས་དཔའི་སྤྱོད་པ་ལ་འཇུག་པའི་བསྡུས་དོན། ཤཱཀྱའི་དགེ་བསྙེན་གྲགས་པ་རྒྱལ་
མཚན་གྱིས་ཉེ་བར་སྦྱར་བའོ། །བསྟན་པ་དང་སེམས་ཅན་ལ་ཕན་ཐོགས་པར་གྱུར་
ཅིག། །།
-543-